google/wiki40b huggingface dataset:
Πρώτη Σύμβαση της Γενεύης

H Πρώτη Σύμβαση της Γενεύης, για τη βελτίωση της τύχης των τραυματιών και των ασθενών στις ένοπλες δυνάμεις που βρίσκονται σε εκστρατεία, είναι μία από τις τέσσερις συνθήκες των Συμβάσεων της Γενεύης. Η Πρώτη Σύμβαση έθεσε τα θεμέλια στα οποία βασίζονται όλοι οι κανόνες του διεθνούς δικαίου για την προστασία των θυμάτων από τις ένοπλες συγκρούσεις. Υιοθετήθηκε για πρώτη φορά το 1864, αλλά βελτιώθηκε σημαντικά το 1906, 1929 και το 1949. Είναι άρρηκτα συνδεδεμένη με την Διεθνή Επιτροπή του Ερυθρού Σταυρού, η οποία είναι υπεύθυνη ταυτόχρονα για τη σύναψη και την εφαρμογή των άρθρων των Συμβάσεων αυτών.
Σβιτριγκάιλα

Βιογραφία

Ήταν ο τελευταίος (ή προτελευταίος) γιος τού Αλγκίρντας μεγάλου δούκα της Λιθουανίας και της Ουλιάνας των Ρουρικιδών, κόρης τού Αλεξάντρ πρίγκιπα τού Τβερ.
Εμφανίζεται για πρώτη φορά στην πολιτική το 1382, ως μάρτυρας της συμφωνίας της Ντούμπυζα, που έγινε μεταξύ τού αδελφού του Γιαγκιέλο και των Τευτόνων Ιπποτών. Οι ιστορικοί πιστεύουν, ότι θα ήταν τουλάχιστον 12 ετών, δηλ. θα γεννήθηκε το πολύ ως το 1370. Σε ένα έγγραφο που υποβλήθηκε στο Συμβούλιο της Φλωρεντίας, αναφέρεται ότι αυτός και ο Γιαγκιέλο, ήταν οι ευνοούμενοι γιοί τού Αλγκίρντας. Ο πατέρας τους πριν αποβιώσει το 1377, έθεσε διάδοχο τον Γιογκάιλα και τον έβαλε να ορκιστεί, ότι διάδοχος αυτού θα ήταν ο Σβιτριγκάιλα. Ο Γιαγκιέλο ισχυρίστηκε μετά, ότι αυτό άλλαξε μετά από αμοιβαία συμφωνία.
Το 1386 ως μέρος τού εκχριστιανισμού της Λιθουανίας και της ένωσής της με την Πολωνία, ο Σβιτριγκάιλα και οι αδελφοί του βαπτίστηκαν Καθολικοί στην Κρακοβία. Ο Σβιτριγκάιλα έλαβε το όνομα Μπολέσλαφ.
HMS Constance (1915)

Κατασκευή

Οι εργασίες ναυπήγησης ξεκίνησαν στις 25 Ιανουαρίου, η καθέλκυση πραγματοποιήθηκε στις 12 Σεπτεμβρίου 1915 και το πλοίο ολοκληρώθηκε τελικά τον Ιανουάριο του 1916.

Α΄ Παγκόσμιος Πόλεμος

Το Constance εντάχθηκε σε υπηρεσία με την 4η Μοίρα Ελαφρών Καταδρομικών του Μεγάλου Στόλου (Grand Fleet). Σε αυτόν τον σχηματισμό παρέμεινε μέχρι και το 1919 και έλαβε μέρος στη ναυμαχία της Γιουτλάνδης.

Μεταπολεμική περίδος

Μετά το τέλος του πολέμου το Constance εντάχθηκε στην 8η Μοίρα Ελαφρών Καταδρομικών, στον Σταθμό Βόρειας Αμερικής και Δυτικών Ινδιών (North American and West Indies Station), όπου και παρέμεινε μέχρι το 1926. Από τον Σεπτέμβριο του 1926 μέχρι τον Δεκέμβριο του 1927 έγινε επισκευή και ανανέωση του πλοίου, που εν συνεχεία ανέλαβε καθήκοντα ναυαρχίδας της εφεδρικής δύναμης του Πόρτσμουθ. Στα 1928-1930 στάλθηκε στον Σταθμό Κίνας (China Station).
Τον Μάρτιο του 1931 το Constance εντάχθηκε στο Εφεδρικό Στόλο, όπου και παρέμεινε μέχρι τον Ιούλιο του 1935. Πωλήθηκε για σκραπ το επόμενο έτος. (sources differ) to Arnott Young, of Dalmuir, Scotland, to be scrapped.
Πανελλήνιο πρωτάθλημα κωπηλασίας 1906

Χρονικό

Η ενότητα αυτή είναι κενή, ανεπαρκώς ανεπτυγμένη ή ανολοκλήρωτη. Η βοήθειά σας είναι καλοδεχούμενη!
Στις 27 Αυγούστου του 1906 ο Όμιλος Ερετών Πειραιά και η Ελληνική Ολυμπιακή Επιτροπή οργάνωσαν τους πρώτους διασυλλογικούς αγώνες κωπηλασίας και κολυμβήσεως στη Ζέα. Οι σύλλογοι που συμμετείχαν στους αγώνες ήταν ο Όμιλος Ερετών, ο Εθνικός Γ.Σ., ο Ν.Ο. Νέου Φαλήρου και ο Πανελλήνιος Γ.Σ..  
Στο πρόγραμμα περιλαμβάνονταν τέσσερα αγωνίσματα κωπηλασίας και δύο κολύμβησης. Τα αγωνίσματα κωπηλασίας ήταν ο δρόμος απευθείας γραμμής (1.609 μ.), ο δρόμος τετρακώπων φαλαινίδων μετά στροφής (1.609 μ.), ο δρόμος εξακώπων φαλαινίδων απευθείας γραμμής (1.609 μ.) και ο δρόμος τετρακώπων κελήτων απευθείας γραμμής (2.000 μ.). Τα αγωνίσματα κολύμβησης ήταν το κολύμβημα 100 μ. και 400 μ..
Στις 4:30 μ.μ. έφτασε στο λιμάνι της Ζέας η βασιλική οικογένεια συνοδευόμενη από τον υπασπιστή Βακάλογλου. Τη βασιλική οικογένεια υποδέχτηκε ο δήμαρχος Πειραιά Παύλος Δαμαλάς και την οδήγησε στην εξέδρα.
Βαγιαζήτ Β΄

Επιτεύγματα

Μέχρι το θάνατο του αδελφού του Τζεμ το 1495 και τελώντας υπό το φόβο της απειλής του, ο Βαγιαζίτ δεν ήταν σε θέση να προωθήσει μεγάλες πολεμικές εκστρατείες. Αμέσως μετά ακολούθησε η πολεμική σύγκρουση με την Πολωνία και το 1499 με τη Βενετία. Η γενικά φιλειρηνική και συνετή διακυβέρνησή του ευνόησε αξιοσημείωτη εσωτερική ανάπτυξη και πλούτο που αξιοποιήθηκε, μεταξύ άλλων, για την ενίσχυση του στρατού, επιτρέποντας ειδικότερα την κατασκευή πολεμικών πλοίων πρωτόγνωρου, για την εποχή, μεγέθους. Τον Αύγουστο του 1499, οι ισχυροποιημένες οθωμανικές ναυτικές δυνάμεις κατέκτησαν το Λεπάντο και με σαφές πλεονέκτημα λεηλάτησαν τις βενετικές ακτές μέχρι τη Βιτσέντζα. Η Βενετία οδηγήθηκε σε συμφωνία ειρήνης, παραχωρώντας σημαντικές περιοχές όπως το Λεπάντο και το Ναβαρίνο. 
Την εποχή του σουλτάνου Βαγιαζήτ Β΄ σημειώθηκε η μεγαλύτερη μετανάστευση Εβραίων σε εδάφη της οθωμανικής αυτοκρατορίας, ενθαρρύνοντας την εγκατάσταση εκείνων των Εβραίων που εκδιώχθηκαν από την Ισπανία επί της βασιλείας του Φερδινάνδου Β΄.Ο Βαγιαζητ Β΄ πεθαίνει το 1512 σε ηλικία 64 ετών.
Άγιος Νικόλαος Βόνιτσας Αιτωλοακαρνανίας

Γεωγραφία - Ιστορία

Ο Άγιος Νικόλαος βρίσκεται στη βορειοδυτική Αιτωλοακαρνανία, νοτιοανατολικά από τον Κρατικό Αερολιμένα Ακτίου. Είναι κτισμένος στον ομώνυμο όρμο, μέσα από το χωριό περνάει η ΕΟ Αμφιλοχίας - Λευκάδας και απέχει 15,5 χλμ. ΝΔ. από τη Βόνιτσα και 11 χλμ. ΒΑ. από τη πόλη της Λευκάδας. Το χωριό κτίσθηκε τη δεκαετία του 1920 από Πόντιους πρόσφυγες που σύμφωνα με την τοπική παράδοση μετακινήθηκαν από την Πέρδικα Θεσπρωτίας, όπου είχαν εγκατασταθεί αρχικά, γιατί η περιοχή ήταν πρόσφορη για τα γιδοπρόβατά τους. Το όνομά του οφείλεται στον Άγιο Νικόλαο τον εν Βουνένοις που είναι ο πολιούχος του χωριού και εορτάζεται  9 Μαΐου. Στο γραφικό λιμανάκι του χωριού υπάρχουν πολλά παραδοσιακά ξύλινα σκαριά όπως: πριάρια, βάρκες και μικροκάικα.

Αξιοθέατα

Δυτικά και δίπλα του χωριού είναι η λίμνη Βουλκαρία, της οποίας ο υγρότοπος αποτελεί σημαντικό βιότοπο και προστατεύεται από τη συνθήκη Ραμσάρ. Στα νότια του οικισμού περνάει μια στενή διώρυγα - κανάλι μήκους 1.400 μέτρων που συνδέει τη λίμνη με την θάλασσα η οποία ονομάζεται "κανάλι της Κλεοπάτρας" (βλ. Ναυμαχία του Ακτίου) και αποτελεί το όριο με το γειτονικό χωριό Αμμούσα. Η ευρύτερη περιοχή του όρμου Αγίου Νικολάου αποτελεί τουριστικό θέρετρο και διαθέτει αρκετά ξενοδοχειακά καταλύματα. Οι πιο γνωστές παραλίες της είναι τα "Πευκάκια" που βρίσκονται στην άκρη ενός μικρού πευκοδάσους και ο "Άγιος Ιωάννης" που είναι δημοφιλής για το άθλημα του Kite surfing (αετοσανίδα).

Διοικητικά

Ως οικισμός αναφέρεται επίσημα το 1928 να ανήκει στην τότε κοινότητα Βονίτσης. Το 1946 με το ΦΕΚ 290Α - 26/09/1946 συστάθηκε κοινότητα Αγίου Νικολάου με έδρα τον οικισμό. Σύμφωνα με το πρόγραμμα Καλλικράτης, μαζί με τον Αϊ - Γιάννη συναποτελούν τη Τοπική Κοινότητα Αγίου Νικολάου που ανήκει στη Δημοτική Ενότητα Ανακτορίου του Δήμου Ακτίου - Βόνιτσας και σύμφωνα με την απογραφή του 2011 έχει πληθυσμό 738 κατοίκους.
Παναγιώτης Κατσογιάννης

Βραβεύσεις

Το 1972, ο Παναγιώτης Κατσογιάννης έλαβε το Αναμνηστικό Μετάλλιο από την Αμερικανική Εταιρεία Διαβήτη για την δέκατη πέμπτη επέτειο από την ανακάλυψη της ινσουλίνης. Επίσης, έλαβε το Μετάλλιο Γιακόμπι (Jacobi) από τους απόφοιτους της Ιατρικής Σχολής Όρους Σινά το 1995, καθώς και δίπλωμα τιμής ένεκεν από το Πανεπιστήμιο Πατρών το 1997. Ήταν συνεργάτης στην Αμερικανική Ένωση για την Πρόοδο της Επιστήμης από το 1966, στην Ακαδημία Επιστημών της Νέας Υόρκης από το 1977 και αντεπιστέλλον μέλος της Ακαδημίας Αθηνών από το 1970. Απεβίωσε στις 31 Μαΐου 2019.
Κίφερ Σάδερλαντ

Βιογραφία

Γεννήθηκε στην Αγγλία στις 21 Δεκεμβρίου 1966. Ο Κίφερ έχει μια δίδυμη αδερφή, την Ρέιτσελ. Οι γονείς τους είναι ο Ντόναλντ Σάδερλαντ και η Σίρλεϊ Ντάγκλας και οι δύο ηθοποιοί. Χώρισαν το 1971.  Μετά το διαζύγιο , ο Κίφερ και η μητέρα του μετακόμισαν από το σπίτι τους στο Λος Άντζελες στο Τορόντο, όπου παρακολούθησε καθολικό σχολείο έως ότου γίνει 15 ετών.
Το ενδιαφέρον του για την ηθοποιία ξεκίνησε πολύ νωρίς. Το 1983, εμφανίστηκε στην πρώτη του μεγάλου μήκους ταινία, Max Dugan Returns, μαζί με τον πατέρα του. Έχει εμφανιστεί σε πολλές ταινίες σε όλη τη δεκαετία του 1980, συμπεριλαμβανομένων των The Bay Boy, Stand Rob Reiner και το βαμπίρ θρίλερ The Lost Boys. Το 1986, ίδρυσε την δικιά του εταιρεία παραγωγής την Sutherland Still Water Productions, που πήρε το όνομά της  από ένα ποτάμι που διέσχιζε το ράντσο του στη Montana.
Το 1990, ο Σάδερλαντ κέρδισε την παγκόσμια προσοχή για το ρόλο του στην ταινία Flatliners, ένα ψυχόδραμα με συμπρωταγωνιστή τον Κέβιν Μπέικον, William Baldwin και την Julia Roberts (με την οποία  είχαν ένα φλογερό ειδύλλιο). Δύο χρόνια αργότερα, πρωταγωνίστησε στην υπερπαραγωγή A Few Good Men, και μέσα σε ένα χρόνο, έκανε το σκηνοθετικό του ντεμπούτο με το τηλεοπτικό δράμα Last Light, στο οποίο πρωταγωνιστούσε, ως τρόφιμος των φυλακών.
Στα τέλη της δεκαετίας του 1990 έδειξε την προτίμησή για ταινίες πιο σκοτεινές, με έντονα ψυχολογικά σενάρια. Το 1997, πρωταγωνίστησε στο σύγχρονο φιλμ νουάρ The Last Days of Frankie the Fly και την επιστημονική  ταινία φαντασίας - μυστήριου Dark City. Παράλληλα σκηνοθέτησε την δεύτερη ταινία του τη Woman Wanted το 1999, καθώς και το ψυχολογικό δράμα  Ground Control.Ο Κίφερ το 2000 έκανε μια αλλαγή από τα ψυχολογικά δράματα και τις σκοτεινές ταινίες, σε μια κωμωδία, εμποτισμένη με εκκεντρικό χιούμορ την Picking Up the Pieces. Την ίδια χρονιά, πρωταγωνίστησε στην επιτυχημένη σειρά του Stephen Hopkins το 24, η οποία του χάρισε την πρώτη του Χρυσή Σφαίρα. ο Σάδερλαντ επέστρεψε ως Jack Bauer στην τηλεταινία, 24:Redemption. Από το 2001 μέχρι το 2010 αφοσιώθηκε εξ΄ ολοκλήρου στην σειρά την οποία σταμάτησε το 2010. Κατόπιν ακολούθησε η σειρά Touch για δύο σεζόν και το 2014 επέστρεψε στο ρόλο που τον καθιέρωσε, για 12 επεισόδια.
Ο Σάδερλαντ  ήταν παντρεμένος με την Camelia Kath από το 1987 έως 1990. Έχει μια κόρη τη Sarah Jude, μαζί με μια θετή κόρη, τη Michelle Kath. Ο Σάδερλαντ παντρεύτηκε Kelly Winn το 1996. Το ζευγάρι χώρισε το 1999. Το διαζύγιο βγήκε το 2004.
Villagers of Ioannina City

Βιογραφία

Οι Villagers of Ioannina City αποτελούνται από τον κιθαρίστα και τραγουδιστή Αλέξη Καραμέτη, τον μπασίστα Άκη Ζώη, τον κιμπορντίστα Αχιλλέα Ράδη, το ντράμερ Άρη Γιαννόπουλο και τον Κωνσταντίνο Πιστιόλη στα πνευστά και τα δεύτερα φωνητικά. 
Από το 2009 και έπειτα, συμπεριλήφθηκε στον ήχο τους το κλαρίνο, το οποίο αποτελεί βασικό κομμάτι και σόλο όργανο του συγκροτήματος. Το 2010 ξεκίνησαν τις ηχογραφήσεις του πρώτου τους άλμπουμ, παράλληλα με τις συνεχείς περιοδείες τους στην Ελλάδα. Τον Μάιο του 2013 έπαιξαν ζωντανά στα Τρίκαλα, στην Λάρισα, στα Ιωάννινα, στην Καβάλα, στο Αγρίνιο και στην Αθήνα, ενώ τον Σεπτέμβριο της ίδιας χρονιάς πραγματοποίησαν τρεις εμφανίσεις στην Αλβανία.
Ο πρώτος τους δίσκος με τίτλο «Riza» κυκλοφόρησε στις 3 Απριλίου 2014, στον αριθμό των 500 αντιτύπων σε μορφή δίσκου βινυλίου και άλλων 500 σε μορφή CD. Για την προώθηση του δίσκου, έδωσαν συναυλίες στην Θεσσαλονίκη, την Λάρισα, τον Βόλο, τα Τρίκαλα, την Πάτρα και την Αθήνα, ενώ συμμετείχαν στο Way Of West festival στο Δρέπανο, το Antiracist fest στην Αθήνα, το Rockwave Festival στην Μαλακάσα, κ.α.
Στις 13 Νοεμβρίου 2014, κυκλοφόρησε σε ψηφιακή μορφή το ΕΡ «Zvara​/​Karakolia». Τα δύο κομμάτια του ΕΡ ηχογραφήθηκαν στην Θεσσαλονίκη και στο δεύτερο κομμάτι συμμετείχαν ως γκεστ ο Κώστας Παπαπαναγιώτου στο μπουζούκι, ο Γιώργος Ρήγας στον μπαγλαμά και ο Ευριπίδης Ντιναλέξης στο τζουρά.
Τον Σεπτέμβριο 2019, κυκλοφόρησε ο concept δίσκο τους που έχει τον τίτλο “Age of Aquarius”.
Φαυστίνα η Νεότερη

Βιογραφία

Η Φαυστίνα γεννήθηκε στις 21 Σεπτεμβρίου 130 και μεγάλωσε στη Ρώμη και ήταν κόρη του αυτοκράτορα της Ρώμης, Αντωνίνου Πίου και της Φαυστίνας της Πρεσβύτερης. Ονομάσθηκε Άννια Γαλερία Φαυστίνα προς τιμήν της μητέρας της.
Το 145 η Φαυστίνα παντρεύτηκε τον Μάρκο Αυρήλιο. Δεδομένου ότι ο Αυρήλιος ήταν ο υιοθετημένος γιος του Αντωνίνου Πίου, σύμφωνα με τον ρωμαϊκό νόμο παντρεύτηκε την αδελφή του. Ο Αντωνίνος θα έπρεπε να απελευθερώσει επίσημα την πατρική του εξουσία για να γίνει η τελετή του γάμου.
Ο Δίων Κάσσιος και η Αυγουστιανή ιστορία κατηγορούν τη Φαυστίνα ότι διέταξε θανάτους με δηλητήριο και εκτέλεση. Έχει κατηγορηθεί επίσης για την υποκίνηση της εξέγερσης του Αβίδιου Κάσσιου εναντίον του συζύγου της.
Η Αυγουστιανή ιστορία αναφέρει μοιχεία με ναύτες, μονομάχους και μεγαλόβαθμους άνδρες. Ωστόσο, φαίνεται ότι η Φαυστίνα και Αυρήλιος να έχουν πολύ στενή και αμοιβαία αφοσιωμένοι. Η Φαυστίνα συνόδευσε τον σύζυγό της σε διάφορες στρατιωτικές εκστρατείες και απολάμβανε την αγάπη και το σεβασμό των ρωμαϊκών στρατιωτών. 
Ο Αυρήλιος της έδωσε τον τίτλο του Mater Castrorum ή «Μητέρα του στρατοπέδου». Μεταξύ 170-175, βρισκόταν στα βόρεια, και το 175, συνόδευσε τον Αυρήλιο στα ανατολικά. 
Η Φαυστίνα πέθανε το χειμώνα του 175, μετά από ατύχημα, στο στρατόπεδο στο Χάλαλα (μια πόλη στα βουνά του Ταύρου στην Καππαδοκία). Ο Αυρήλιος θρηνούσε πολύ για τη σύζυγό του και την έθαψε στο Μαυσωλείο του Αδριανού στη Ρώμη. Το άγαλμά της τοποθετήθηκε στο ναό της Αφροδίτης στη Ρώμη και ένας ναός ήταν αφιερωμένος σε αυτήν προς τιμήν της.
Το όνομα της Χαλάλας άλλαξε σε Φαυστινόπολη και ο Αυρήλιος άνοιξε σχολεία φιλανθρωπίας για ορφανά κορίτσια που ονομάζονται Puellae Faustinianae ή «Κορίτσια της Φαυστίνας». Τα Λουτρά της Φαυστίνας στη Μίλητο πήραν το όνομά της.
Άγιος Γεώργιος Βορειοανατολικά

Ο Άγιος Γεώργιος Βορειοανατολικά (αγγλικά: Saint George North East) είναι μια από τις οκτώ εκλογικές περιφέρειες της Γρενάδας. Βρίσκεται στην ενορία του Αγίου Γεωργίου. Πρωτεύουσα πόλη είναι το Τεμπέ.

Γεωγραφία

Η περιφέρεια βρίσκεται βορειοανατολικά της ενορίας, εξού και το όνομα.
Assassin's Creed (βιντεοπαιχνίδι)

Πλοκή

Ο Desmond Miles είναι ένας μπάρμαν που πέφτει θύμα απαγωγής από μια ισχυρή εταιρεία που ονομάζεται Abstergo. Ενώ είναι αιχμάλωτος, o Desmond ενημερώνεται ότι θα χρησιμοποιήσουν μια μηχανή που ονομάζεται Animus, η οποία δημιουργήθηκε από την Abstergo και επιτρέπει να ξαναζούν οι άνθρωποι αναμνήσεις των προγόνων τους. Ο ίδιος συγκατατίθεται να χρησιμοποιήσουν το μηχάνημα για να ζήσει τις αναμνήσεις του προγόνου του Altaïr Ibn-La'Ahad, ενός Αssassin που εξορίστηκε γιατί έσπασε έναν κώδικα των Ασασίνων, θέτοντας σε κίνδυνο ολόκληρη την αδελφότητα.
Προκειμένου να επανακτήσει την πρώην ιδιότητά του, ο Altaïr πρέπει να κυνηγήσει εννέα βασικούς στόχους που του ανέθεσε ο Al Mualim, αρχηγός της αδελφότητας των Ασασίνων. Ο Altaïr πρόθυμα συμφωνεί και κυνηγά τους στόχους. Συγχρόνως, συνειδητοποιεί ότι όλοι έχουν κάτι κοινό. Αφού δολοφόνησε όλους τους στόχους, ανακάλυψε ότι η δολοφονία του ένατου ήταν στην πραγματικότητα μια παγίδα, ο Altaïr φέρνει τον Ρόμπερτ, ηγέτη των Ιπποτών του ναού, μπροστά στο Ριχάρδο της Αγγλίας, αρχηγό του σταυροφορικού στρατού. Ο Richard πληροφορείται από τον Altaïr ότι ο Robert συνωμοτεί να τον προδώσει και να τον σκοτώσουν, γεγονός που πυροδοτεί μια μονομαχία μέχρι θανάτου μεταξύ του Altaïr και του Robert. Ο Richard πιστεύει στη συνέχεια τον Altaïr. Μόλις πεθαίνει, ο Robert ομολογεί στον Altaïr ότι δεν υπήρχαν εννέα, αλλά δέκα αυτοί που συνωμοτούσαν για να αποκτήσουν το κομμάτι της Εδέμ, με τον δέκατο να είναι ο Al Mualim, ο οποίος θέλησε να διατηρήσει το κομμάτι της Εδέμ για τον εαυτό του και ως εκ τούτου, απέστειλε τον Altaïr να σκοτώσει τους άλλους εννιά. Πίσω στη Masyaf, το οχυρό των Ασασίνων, ο Al Mualim είχε καταλάβει το μυαλό των ανθρώπων στο εσωτερικό. Ο Altaïr αντιστέκεται στη δύναμη του κομματιού της Εδέμ και κατορθώνει να νικήσει και να σκοτώσει τον Al Mualim σε μονομαχία. Η μνήμη που η Abstergo έψαχνε δείχνει που βρίσκεται το κομμάτι της Εδέμ και αποκαλύπτει πως είναι μόλις ένα από τα 28 που είναι διασκορπισμένα σε όλο τον κόσμο.
Πίσω στο 2012, η Abstergo στέλνει μια ομάδα να ανακτήσει όσα περισσότερα κομμάτια είναι δυνατόν. Αποφασίζουν πως δεν έχουν ανάγκη τον Desmond πια και δίνουν διαταγή να τον σκοτώσουν. Η Lucy Stillman, ένας υπάλληλος της Abstergo που παρακολουθούσε τη χρήση του Animus από τον Desmond, του αποκαλύπτει ότι είναι ένας μυστικός Ασασίνος και τους πείθει να μην σκοτώσουν τον Desmond μέχρι να ανακτήσουν τα κομμάτια. Ο Desmond έχει μείνει μόνος στο δωμάτιο Animus, και με τη χρήση της όρασης αετού του Altaïr και την επίδραση αιμορραγίας που προκαλείται από την Animus, βλέπει πολλά σύμβολα σχηματισμένα από αίμα στον τοίχο του στο δωμάτιο και στο δάπεδο του εργαστηρίου. Αυτά τα σύμβολα περιέχουν αναφορές για το τέλος του κόσμου σε πολλές διαφορετικές γλώσσες και στην αριστερή πλευρά του δωματίου του ο παίκτης βλέπει "Μπήκα στο Animus και δεν επέστρεψα ποτέ".
Ιερός Ναός Αγίας Ειρήνης (Γριμπιλιανά Κολυμβαρίου)

Ιερός Ναός Αγίας  Ειρήνης  (Γριμπιλιανά  Κολυμβαρίου). Ο ιερός ναός της Αγίας Ειρήνης στα Γριμπιλιανά Κισσάμου είναι κτισμένος πάνω στον ομώνυμο λόφο, σε χώρο όπου είναι ορατά λείψανα οικισμού μινωικών και ιστορικών χρόνων. Πρόκειται για έναν μονόχωρο ναό, καθολικό μοναστηριού του 14ου-15ου αι., εξάρτημα της μονής Γωνιάς, σύμφωνα με την απογραφή του 1637. Στο εσωτερικό του διακρίνονται ίχνη τοιχογραφιών, ενώ στο περιβάλλοντα χώρο τα οικοδομήματα που το περιβάλλουν είναι νεώτερα, πιθανόν του 19ου αι.
Άγιος Μαρίνος (πόλη)

Γεωγραφία

Παρότι είναι πρωτεύουσα, οι περισσότερες επιχειρήσεις βρίσκονται στην Μπόργκο Ματζιόρε. Η πόλη του Αγίου Μαρίνου αποτελεί την τρίτη μεγαλύτερη πόλη στη χώρα, μετά την Ντογκάνα και την Μπόργκο Ματζιόρε. Συνορεύει με τους δήμους Ακουαβίβα, Μπόγκο Ματζιόρε, Φιορεντίνο και Κιεσανουόβα, όπως επίσης και με τον ιταλικό δήμο Σαν Λέο.

Ιστορία

Η ιστορία της πόλης ταυτίζεται με εκείνη του κράτους του Αγίου Μαρίνου. Ιδρύθηκε από τον ομώνυμο άγιο της Καθολικής Εκκλησίας και αρκετούς Χριστιανούς πρόσφυγες, το 301.Σε αυτήν κατέφυγαν οι Χριστιανοί για να γλιτώσουν τους διωγμούς από τους Ρωμαίους. Αποτέλεσμα ήταν να γίνει η πόλη η αρχαιότερη δημοκρατία στην Ευρώπη.
Το κέντρο της πόλης προστατευόταν από τρεις πύργους. Ο μικρότερος από όλους , ο Μοντάλε, ολοκληρώθηκε τον 14ο αιώνα.

Μεταφορές και αθλητισμός

Πριν πολλές δεκαετίες λειτουργούσε σιδηροδρομικό δίκτυο. Σήμερα γίνονται δρομολόγια από λεωφορεία προς το Ρίμινι.
Η πόλη έχει δύο ποδοσφαιρικές ομάδες: την Μουράτα (S.S. Murata) και την Τρε Πέννε (S.P. Tre Penne). Από την πόλη διήλθε και η Ολυμπιακή Φλόγα το 2006 λίγο πριν τους Ολυμπιακούς Αγώνες στο Τορίνο.
Πανελλήνιο πρωτάθλημα κλειστού στίβου γυναικών 1998

Το 13ο Πανελλήνιο πρωτάθλημα κλειστού στίβου γυναικών 1998 διοργανώθηκε από 14 ως 15 Φεβρουαρίου στο Στάδιο Ειρήνης και Φιλίας μαζί με τα αντίστοιχα: ανδρών, εφήβων και νεανίδων. Λόγω της μεγάλης συμμετοχής και των πολλών αγωνισμάτων όλων των ηλικιών επικράτησε ανοργανωσιά, με αποτέλεσμα την επόμενη χρονιά να διαχωριστεί το πρωτάθλημα μικρών ηλικιών από εκείνο των ανδρών-γυναικών. Πρωταθλητής της ομαδικής βαθμολογίας αναδείχθηκε για άλλη μια χρονιά ο Πανελλήνιος Γ.Σ.
Περιθοίδες

Ονομασία

Ο δήμος πήρε το όνομά του από τον μυθικό, επώνυμο ήρωα Πειρίθου (ο Πειρίθους αναφέρεται σε άλλες πηγές και ως Περίθοος ή Πειρίθοος), ο οποίος ήταν βασιλιάς των Λαπιθών, σύζυγος της Ιπποδάμειας και φίλος του Θησέα. Από αυτόν ξεκίνησε το αρχαίο γένος και η οικογένεια των Περιθοιδών, η οποία είχε ισχυρή παρουσία στο δήμο. Η ίδια οικογένεια αποτελούσε και μέρος της οικογένειας των Κορωνιδών (απόγονοι της Κορωνίδας) ή των Κροκωνιδών (απόγονοι του Κρόκωνα), οι οποίοι ισχυριζόντανε ότι κατάγονταν από γιο του Τριπτολέμου.

Τοποθεσία των αρχαίων Περιθοιδών

Ο δήμος των Περιθοιδών, ήταν δήμος, του άστεως. Σύμφωνα με τον John S. Traill το κέντρο του δήμου βρισκόταν στην πεδιάδα του Κηφισού, δυτικά της Αθήνας, κατά μήκος της Ιεράς Οδού, κοντά στο σημερινό Αιγάλεω, χωρίς να έχει ταυτιστεί επακριβώς ο αρχαίος δήμος με κάποια σημερινή περιοχή.

Κοιρωνίδαι, Φιλιείς, Περιθοίδαι

Ο ερευνητής του 19ου αιώνα Διονύσιος Σουρμελής σε αντιδιαστολή με τους σύγχρονους ερευνητές τοποθετούσε τον δήμο Περιθοιδών στη περιοχή Κορακάς και αναφέρει ότι «απέχει δε ο Κορακάς από Μαραθώνος ώρας τρεις ως έγγιστα». Ο ίδιος ερευνητής αναφέρει, ότι ο Αρποκρατίων «λέγει ότι οι Κοιρωνίδαι τρισίν ονόμασι προσηγορεύθησαν Κοιρωνίδαι, Φιλιείς, Περιθοίδαι», στη βάση της ερμηνείας του λήμματός του για το γένος των Κοιρωνιδών, στο έργο του «Λεξικόν των δέκα ρητόρων».

Η συμμετοχή του δήμου στην αρχαία Βουλή

Ο δήμος, η ύπαρξη του οποίου επιβεβαιώνεται και από διάφορες επιγραφές, ως μέλος της Οινηίδας φυλής, συμμετείχε με 3 βουλευτές κατά την πρώτη περίοδο (508 – 307/306 π.Χ.), στην αρχαία Βουλή των 500.  Τη δεύτερη (307/306 – 224/223 π.Χ.) και την τρίτη περίοδο (224/223 – 201/200 π.Χ.), συμμετείχε επίσης με 3 βουλευτές στη Βουλή των 600. Κατά την τέταρτη περίοδο (201/200 π.Χ. – 126/127), καθώς και την πέμπτη περίοδο (126/127 – 3ος αιώνας) είναι άγνωστος ο αριθμός βουλευτών–αντιπροσώπων του δήμου.

Οι κάτοικοι των Περιθοιδών

Ο δημότης των αρχαίων Περιθοιδών ονομαζόταν Περιθοίδης.
Αποτύπωμα

Αποτύπωμα DNA

Σε κάθε οργανισμό που αναπαράγεται από φύλα και όχι από τον ίδιο του τον εαυτό, το DNA είναι διαφορετικό (εκτός από τα ομοζυγωτά δίδυμα αδέλφια). Οποιοδήποτε σημάδι παραμένει σε κάποιο σημείο και περιέχει DNA θεωρείται αποτύπωμα και επίσης χρησιμοποιείται ως αποδεικτικό στοιχείο, εγκληματολογικά. Αποτυπώματα DNA αφήνουν τα υγρά του οργανισμού όπως το σάλιο ή το σπέρμα, τα επιθήλια κύτταρα του δέρματος, οι τρίχες κλπ.
Οι αρχές δεν κρατούν επίσημα αρχεία για το DNA των πολιτών. Οι περισσότεροι άνθρωποι βέβαια έχουν κάνει αιματολογικές εξετάσεις και μπορεί να γίνει ταυτοποίηση DNA αν χρειαστεί από τα ιατρικά αυτά αρχεία, όταν έχουν αλλοιωθεί σε σημαντικό βαθμό άλλα στοιχεία ταυτοποίησης.

Αποτύπωμα οδοντοστοιχίας

Επίσης (αν και όχι τέλεια) μοναδικό είναι το αποτύπωμα που αφήνει το δάγκωμα κάποιου, ανθρώπου ή ζώου.

Αποτυπώματα ζώων

Τα πόδια των ζώων που περπατούν στο έδαφος αφήνουν σημάδια με το σχήμα τους σε αυτό. Όταν το σημάδι είναι αρκετά καθαρό ώστε να μπορούμε να αναγνωρίσουμε την ταυτότητα του είδους του ζώου, συνήθως μιλάμε για ίχνος. Όταν μπορούμε να αναγνωρίσουμε το ίδιο το ζώο από τα ιδιαίτερα χαρακτηριστικά του ίχνους μιλάμε για το αποτύπωμα του συγκεκριμένου ζώου. Τα αποτυπώματα από ίχνη συνήθως λαμβάνονται με γύψινα εκμαγεία που καλουπώνονται γύρω από το ίχνος στο έδαφος με ένα δακτύλιο από χαρτόνι. Τα φυσικά αποτυπώματα προϊστορικών ζώων σε κατάλληλο έδαφος μας δίνουν πληροφορίες για τα ζώα αυτά όπως το είδος του βαδίσματός τους, το βάρος τους κλπ.

Αποτυπώματα σε σήματα

Με τη δειγματοληψία σήματος γίνεται καταγραφή φυσικών διακυμάνσεων στον χρόνο. Ένα σήμα όμως περιέχει πάντα και θόρυβο, δεν περιέχει δηλαδή μόνο αυτό που μας ενδιαφέρει. Πολλές φορές το ίδιο το σήμα «πνίγεται» μέσα στο θόρυβο και είναι πολύ δύσκολο να ανασυρθεί μέσα από την καταγραφή. Με κατάλληλες μεθόδους μπορεί να ξεχωρίσει το αποτύπωμα της φωνής κάποιου ή του ήχου μιας μηχανής μέσα σε μια ηχητική καταγραφή. Στην πρόγνωση σεισμών γίνεται προσπάθεια εντοπισμού αποτυπωμάτων για την αποκάλυψη της ταυτότητας πιθανών προσεισμικών σημάτων μέσα στις ηλεκτρικές και ηλεκτρομαγνητικές φυσικές διαταραχές που καταγράφονται.
Πολλές φορές με την προσπάθεια αφαίρεσης του θορύβου αφαιρείται το αποτύπωμα σημαντικής πληροφορίας. Ένα τέτοιο παράδειγμα είναι η αφαίρεση του αποτυπώματος της λεπτής υφής του ηλεκτρικού κυκλώματος της καρδιάς από συνηθισμένο καρδιογράφημα, το οποίο εμφανίζεται λείο και όχι τραχύ όπως θα έπρεπε αν εμφανιζόταν φυσιολογικά όλο το εύρος των ηλεκτρικών συχνοτήτων που παράγονται. Αν η λεπτή υφή του ηλεκτρικού κυκλώματος της καρδιάς είναι κατεστραμένη, παρόλο που το καρδιογράφημα εμφανίζεται φυσιολογικό, ο ασθενής κινδυνεύει άμεσα και μάλιστα χωρίς να είναι σε θέση να το γνωρίζει καθώς από την εξέταση του καρδιογραφήματος δεν προκύπτουν στοιχεία ώστε να χαρακτηρίζεται ως ασθενής.
Soul To Soul

Λίστα Τραγουδιών

1. Say What! (Vaughan) - 5:23

2. Lookin' Out the Window (Bramhall) - 2:48

3. Look at Little Sister (Hank Ballard) - 3:08

4. Ain't Gone 'n' Give Up on Love (Vaughan) - 6:07

5. Gone Home (Eddie Harris) - 3:07

6. Change It (Bramhall) - 3:57

7. You'll Be Mine (Dixon) - 3:46

8. Empty Arms (Vaughan) - 3:03

9. Come On (Part III) (Earl King) - 4:31

10. Life Without You (Vaughan) - 4:18

Βραβεία

Soul To Soul (άλμπουμ)
Ηνωμένες Πολιτείες (RIAA Certification): Πλατινένιος 
Καναδάς (CRIA Certification): Χρυσός